
 30.11.2018
 BG
 Официален вестник на Европейския съюз
 L 306/9
 РЕГЛАМЕНТ ЗА ИЗПЪЛНЕНИЕ (ЕС) 2018/1872 НА КОМИСИЯТА
 от 23 ноември 2018 година
 за дерогация от регламенти (ЕО) No 2305/2003, (ЕО) No 969/2006 и (ЕО) No 1067/2008, регламенти за изпълнение (ЕС) 2015/2081 и (ЕС) 2017/2200, Регламент (ЕО) No 1964/2006, Регламент за изпълнение (ЕС) No 480/2012 и Регламент (ЕО) 1918/2006 по отношение на датите за подаване на заявления и за издаване на лицензии за внос през 2019 г. в рамките на тарифните квоти за внос на зърнени храни, ориз и маслинено масло и за дерогация от Регламент за изпълнение (ЕС) 2016/2080 по отношение на срока за разглеждане на офертите за продажба чрез тръжна процедура на обезмаслено мляко на прах в рамките на публичната интервенция през 2019 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, буква д) от него,
 като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 28 от него,
 като има предвид, че:
 (1)
 В регламенти (ЕО) No 2305/2003 (3), (ЕО) No 969/2006 (4), (ЕО) No 1067/2008 на Комисията (5) и регламенти за изпълнение (ЕС) 2015/2081 (6) и (ЕС) 2017/2200 на Комисията (7) се предвиждат специални разпоредби за подаването на заявления и издаването на лицензии за внос на ечемик в рамките на квота 09.4126, на царевица в рамките на квота 09.4131 и на мека пшеница с качество, различно от високо качество, в рамките на квоти 09.4123, 09.4124, 09.4125 и 09.4133, както и на някои зърнени храни с произход от Украйна в рамките на квоти 09.4306, 09.4307, 09.4308, 09.4277, 09.4278 и 09.4279.
 (2)
 В Регламент (ЕО) No 1964/2006 на Комисията (8) и Регламент за изпълнение (ЕС) No 480/2012 на Комисията (9) се предвиждат специални разпоредби за подаването на заявления и издаването на лицензии за внос на ориз с произход от Бангладеш в рамките на квота 09.4517 и на натрошен ориз в рамките на квота 09.4079.
 (3)
 В Регламент (ЕО) No 1918/2006 на Комисията (10) се предвиждат специални разпоредби за подаването на заявления и издаването на лицензии за внос на маслиново масло с произход от Тунис в рамките на квота 09.4032.
 (4)
 В Регламент за изпълнение (ЕС) 2016/2080 на Комисията (11) се предвиждат специални разпоредби по отношение на срока за представяне на оферти за продажба чрез тръжна процедура на обезмаслено мляко на прах.
 (5)
 Като се имат предвид официалните празници през 2019 г., за определени периоди следва да се направи дерогация от регламенти (ЕО) No 2305/2003, (ЕО) No 969/2006 и (ЕО) No 1067/2008, регламенти за изпълнение (ЕС) 2015/2081 и